cyanic-selkie/wikianc huggingface dataset:
เส้นเมริเดียนที่ 44 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 44 องศาตะวันตกลากผ่านพื้นที่ดังนี้: ! scope="col" width="120" |พิกัด ! scope="col" |ประเทศ ดินแดน หรือพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" style="background:#b0e0e6;" |ทะเลลินคอล์น ! scope="row" |🇬🇱 ! scope="row" style="background:#b0e0e6;" |เจ.พี. ค็อค์ชฟยอร์ด ! scope="row" |🇬🇱 ! scope="row" style="background:#b0e0e6;" |โนร์เดนควาลด์ฟยอร์ด ! scope="row" |🇬🇱 ! scope="row" style="background:#b0e0e6;" |พื้นน้ำไม่มีชื่อ ! scope="row" |🇬🇱 ! scope="row" style="background:#b0e0e6;" |มหาสมุทรแอตแลนติก ! scope="row" |🇧🇷 รัฐบาเยีย — -10.41667°N, -44°W
เดอะ ซุยไซด์ สควอด
เดอะ ซุยไซด์ สควอด (The Suicide Squad, /ซูอิไซด์/) เป็นภาพยนตร์อเมริกันแนวซูเปอร์ฮีโรฉายในปี ค.ศ. 2021 สร้างจากตัวละครและทีมซุยไซด์สควอดของดีซีคอมิกส์ ภาพยนตร์สร้างโดย ดีซีฟิล์มส์, แอตลาสเอ็นเทอร์เทนเมนต์และเดอะซาฟรานคอมพานี จัดจำหน่ายโดย วอร์เนอร์บราเธอส์พิกเจอร์ส ภาพยนตร์เป็นภาคต่อยืนเดี่ยวของ ทีมพลีชีพ มหาวายร้าย (2016) และเป็นภาพยนตร์เรื่องที่สิบในจักรวาลขยายดีซี ภาพยนตร์เขียนบทและกำกับโดย เจมส์ กันน์ มีนักแสดงนำจำนวนมาก ประกอบด้วย มาร์โก ร็อบบี, อิดริส เอลบา, จอห์น ซีนา, โจเอล คินนาแมน, ซิลเวสเตอร์ สตอลโลน, ไวโอลา เดวิส, ไจ คอร์ตนีย์และปีเตอร์ คาพัลดิ ในภาพยนตร์ หน่วยปฏิบัติการของนักโทษถูกส่งตัวไปทำลายหลักฐานของมนุษย์ต่างดาวยักษ์ สตาร์โร
เดวิด เอเยอร์ ถูกกำหนดให้กลับมาเป็นผู้กำกับในภาคต่อของ ทีมพลีชีพ มหาวายร้าย ในเดือนมีนาคม ค.ศ. 2016 แต่เขาถอนตัวจากโครงการในเดือนธันวาคม ค.ศ. 2016 เพื่อไปพัฒนาภาพยนตร์ ก็อตแธมซิตีไซเรนส์ วอร์เนอร์บราเธอส์พิจารณาผู้กำกับหลายคน ก่อนจะจ้าง แกวิน โอคอนเนอร์ ในเดือนกันยายน ค.ศ. 2017 แต่เขาออกจากโครงการในเดือนตุลาคม ค.ศ. 2018 เจมส์ กันน์ ได้รับการว่าจ้างให้เขียนบทและเป็นผู้กำกับภาพยนตร์ หลังเขาถูกไล่ออกชั่วคราวโดย ดิสนีย์และมาร์เวลสตูดิโอส์ จากการเป็นผู้กำกับภาพยนตร์ รวมพันธุ์นักสู้พิทักษ์จักรวาล 3 (2023) กันน์ใช้การ์ตูน ซุยไซด์สควอด ของจอห์น ออสทรานเดอร์ในทศวรรษ 1980 และภาพยนตร์สงครามเป็นแรงบันดาลใจและเลือกเน้นไปที่การสำรวจตัวละครใหม่มากกว่าเล่าเรื่องต่อจากภาพยนตร์ก่อนหน้านี้ การถ่ายทำเริ่มต้นในเดือนกันยายน ค.ศ. 2019 ใน แอตแลนตา, จอร์เจีย, สหรัฐ และการถ่ายทำสิ้นสุดในเดือนกุมภาพันธ์ ค.ศ. 2020 ใน ปานามา
เดอะ ซุยไซด์ สควอด ฉายในสหราชอาณาจักรเมื่อวันที่ 30 กรกฎาคม ค.ศ. 2021 และฉายในสหรัฐเมื่อวันที่ 5 สิงหาคม ค.ศ. 2021 ในโรงภาพยนตร์และบริการสตรีมมิง เอชบีโอแมกซ์ ภาพยนตร์ได้การตอบรับที่ดีจากนักวิจารณ์ โดยชมในเรื่องการกำกับของกันน์, สไตล์ของภาพและบทภาพยนตร์ หลายคนพบว่าภาพยนตร์เรื่องนี้นั้นดีกว่าเมื่อเทียบกับภาคก่อนอย่างเห็นได้ชัด หลายคนพบว่ามีการปรับปรุงที่สำคัญมากกว่าภาคก่อน ละครโทรทัศน์แยกชื่อว่า พีซเมกเกอร์ แสดงนำโดยซีนา กำหนดออกอากาศในเอชบีโอแมกซ์ในเดือนมกราคม ค.ศ. 2022
นักแสดง
อาชญากรโรคจิตและอดีตจิตแพทย์ ร็อบบีกล่าวว่าภาพยนตร์จะแสดงด้านใหม่ของตัวละครเมื่อเทียบกับการปรากฏตัวของเธอก่อนหน้านี้ในจักรวาลขยายดีซี เนื่องจากเธออยู่ในสถานที่ใหม่และรายล้อมไปด้วยตัวละครใหม่ ผู้กำกับ เจมส์ กันน์ กล่าวว่าความสัมพันธ์ของฮาร์ลีย์กับบลัดสปอร์ตเปรียบเหมือนคู่หูตลก แอบบอตและคอสเทลโล โดยฮาร์ลีย์เป็นคอสเทลโล ร็อบบีสวมชุดใหม่ที่โดดเด่นด้วยสีแดงและสีดำแบบดั้งเดิมของฮาร์ลีย์ โดยกันน์ได้รับแรงบันดาลใจจากเครื่องแต่งกายของตัวละครในวิดีโอเกม แบทแมน: อาร์แคมซิตี (2011) เขาต้องการให้เสื้อแจ็กเก็ตของเธอมีข้อความ "สไตล์แก๊งมอเตอร์ไซค์" ที่ด้านหลัง และเลือกใช้คำว่า "Live fast, die clown" แทนตัวเลือกอื่น ๆ ที่เป็นไปได้ ได้แก่ "Clown AF" และ "World's Best Grandpa" กันน์ยังลบรอยสักบนคำว่า "Rotten" บนใบหน้าของฮาร์ลีย์ออก ซึ่งปรากฏในภาพยนตร์จักรวาลขยายดีซีเรื่องก่อน ๆ ด้วย เพราะทั้งเขาและร็อบบีไม่ชอบมัน อาชญากรที่ถูกตัดสินว่ามีอาวุธมากที่สุด กว่าตัวละครใด ๆ ในภาพยนตร์, เขารับโทษจำคุกเนื่องจากยิงซูเปอร์แมนด้วยกระสุนที่ทำจากคริปโตไนต์ แต่เดิมเอลบาได้รับคัดเลือกให้แสดงเป็น ฟลอยด์ ลอว์ตัน / เดดช็อต แทนที่ วิลล์ สมิธ จากภาพยนตร์เรื่องแรก แต่ วอร์เนอร์บราเธอส์และผู้กำกับ เจมส์ กันน์ ตัดสินใจให้เขาแสดงเป็นตัวละครอื่นแทน เพื่อให้สมิธมีโอกาสกลับมารับบทเดิมในภาพยนตร์ในอนาคต นักฆ่าผู้โหดเหี้ยมที่เชื่อมั่นในบรรลุสันติภาพ โดยไม่ว่าอย่างไรก็ตาม ซีนาอธิบายตัวละครของเขาว่าเป็น "กัปตันอเมริกาที่น่ารังเกียจ" ทหารกล้าหาญหัวหน้าทีมซุยไซด์สควอดดั้งเดิมและทีมซุยไซด์สควอดใหม่ ฉลามกินคนที่มีลักษณะเป็นมนุษย์ผสมกับปลา  สตีฟ อะกี พัฒนาการแสดงของคิงชาร์ก ขณะที่เขาเป็นตัวแสดงแทนในกองถ่าย  เนื่องจากตัวละครจะสร้างขึ้นด้วยเอฟเฟกต์ภาพ ในช่วงแรก กันน์ได้ใช้แบบฉลามหัวค้อนซึ่งมาจากการ์ตูน เป็นต้นแบบของตัวละคร แต่พบว่ามันน่าอึดอัดใจที่จะถ่ายตัวละครนี้ร่วมกับนักแสดงคนอื่น ๆ เนื่องจากดวงตาของเขาอยู่ที่ด้านข้างของศีรษะของเขา กันน์ตัดสินในใช้แบบ ฉลามขาว คล้ายกับที่ปรากฏในแอนิเมชันชุด ฮาร์ลีย์ ควินน์ (2019–ปัจจุบัน) แม้ว่าจะเป็นเรื่องบังเอิญที่แอนิเมชันชุดดังกล่าวได้ออกอากาศหลังจากเริ่มถ่ายทำภาพยนตร์ "เดอะ ซุยไซด์ สควอด" กันน์ให้คิงชาร์กมีหุ่นพุงพลุ้ย เพื่อทำให้เขาดูเหมือนสัตว์เลี้ยงลูกด้วยนมน้อยลง และมีตาเล็กปากใหญ่และหัวเล็ก เพื่อหลีกเลี่ยงการออกแบบ "สัตว์ร้ายน่ารัก" ที่เห็นในตัวละครยอดนิยมเช่น เบบีกรูท จากภาพยนตร์ รวมพันธุ์นักสู้พิทักษ์จักรวาล ของเขา และ เบบีโยดา ใน เดอะแมนดาลอเรียน ผู้อำนวยการของหน่วยอาร์กัส (A.R.G.U.S.) ผู้ดูแลโครงการทาสก์ฟอร์ซเอ็กซ์ หัวขโมยชาวออสเตรเลียผู้ไร้เทียมทานที่ใช้บูมเมอแรงติดอาวุธ คอร์ตนีย์ กล่าวว่า กัปตันบูมเมอแรง ไม่ได้เปลี่ยนไปตั้งแต่เหตุการณ์ใน ทีมพลีชีพ มหาวายร้าย ไม่เหมือนกับ ริก แฟลก โดยเขาเป็น "ไอ้ขี้เกียจคนเดิมที่เราได้เรียนรู้ในเรื่องแรก เขาออกไปสร้างปัญหาอย่างที่คุณคาดหวังไว้"
นอกจากนี้ ภาพยนตร์ยังแสดงโดย เดวิด ดัสมอลเชิน เป็น แอ็บเนอร์ คริลล์ / โพลกา-ดอตแมน และ ดานีเอลา เมลชีออร์ เป็น คลีโอ กาโซ / แรตแคตเชอร์ 2 คริลล์ เป็น "การทดลองที่ผิดพลาด" ในชุดสูทที่มีลายจุด โดยกันน์อธิบายว่าเป็น "ตัวละครดีซีที่โง่ที่สุดตลอดกาล" และหวังว่าจะกลายเป็นตัวละครที่น่าเศร้าสำหรับภาพยนตร์  ไมเคิล รูกเกอร์ เป็น ไบรอัน เดอร์ลิน / ซาวานต์, พีต เดวิดสัน เป็น ริชาร์ด "ดิก" เฮิร์ตซ์ / แบล็กการ์ด, เนตัน ฟิลเลียน เป็น โครี พิตซ์เนอร์ / ที.ดี.เค, ฌอน กันน์ เป็น วีเซิล, ฟลูลา บอร์ก เป็น กันเทอร์ บรอน / เจวาลิน และ เมย์ลิง อึง เป็น มองกาล, อลิซ บรากา เป็น โซล โซเรีย: นักปฏิวัติชาวอเมริกาใต้และพันธมิตรของทีมซุยไซด์สควอด, สตอร์ม รีด เป็น ไทลา ดูบัวส์: ลูกสาวของบลัดสปอร์ต , วาคีน โคซิโอ เป็น มาเตโอ ซัวเรซ: รองผู้บัญชาการของลูนา , ฮวน ดิเอโก บอตโด เป็น ซิลวิโอ ลูนา: เผด็จการอเมริกาใต้ผู้โหดเหี้ยม , ทินาเช คาเฮเซ เป็น โฟล ครอว์ลีย์ , เจนนิเฟอร์ ฮอลแลนด์ เป็น เอมิเลีย ฮาร์คอร์ต
แผ่นดินไหวในประเทศอัฟกานิสถาน มิถุนายน พ.ศ. 2565
เกิดแผ่นดินไหวขนาด 6.2 ตามมาตราขนาดโมเมนต์ (Mw) ที่บริเวณเส้นดูรันด์ระหว่างประเทศอัฟกานิสถานกับประเทศปากีสถานเมื่อวันที่ 22 มิถุนายน พ.ศ. 2565 เวลา 02:24 น. (ตามเวลาอัฟกานิสถาน) ส่งผลให้มีบ้านเรือนเสียหายจำนวนหลายร้อยหลังในอัฟกานิสถาน จากข้อมูลของสำนักงานสำรวจธรณีวิทยาสหรัฐ (ยูเอสจีเอส) แผ่นดินไหวครั้งนี้เกิดขึ้นที่ระดับความลึก 10 กิโลเมตร (6.2 ไมล์) รู้สึกได้ไกลถึงภาคใต้ของประเทศอินเดีย ในกรุงอิสลามาบัดและภาคตะวันออกของแคว้นปัญจาบของประเทศปากีสถาน และในประเทศอิหร่าน ปัจจัยบางอย่างได้นำไปสู่จำนวนผู้เสียชีวิตที่ไม่สมส่วนกับแผ่นดินไหวที่มีขนาดความรุนแรงปานกลางเช่นนี้ โดยมีผู้เสียชีวิตอย่างน้อย 1,000 คน และมีผู้บาดเจ็บ 1,500 คน ส่งผลให้แผ่นดินไหวครั้งนี้เป็นแผ่นดินไหวที่ร้ายแรงที่สุดใน พ.ศ. 2565
ครีปเปอร์ (ไมน์คราฟต์)
ครีปเปอร์เป็นตัวละครศัตรูที่โจมตีโดยการระเบิดใกล้เป้าหมายและยังเป็นหนึ่งศัตรูหลักและมาสคอตของเกมแซนด์บอกซ์ไมน์คราฟต์ ครีปเปอร์ถูกเพิ่มลงในไมน์คราฟต์ในการอัปเดตอัลฟาของเกมเมื่อวันที่ 31 สิงหาคม 2009 นับตั้งแต่เปิด ตัวครีปเปอร์ได้กลายเป็นสัญลักษณ์ที่รู้จักกันอย่างกว้างขวางของไมน์คราฟต์ และเป็นจุดเด่นที่นิยมใช้ในสินค้าและโฆษณาของไมน์คราฟต์อีกด้วย
ประวัติ
ครีปเปอร์ถูกสร้างขึ้นเนื่องจากข้อผิดพลาดในการโค้ดในเวอร์ชันอัลฟ่าระหว่างการพัฒนาไมน์คราฟต์ มาร์คัส เพิร์สสันผู้สร้างไมน์คราฟต์ได้สร้างครีปเปอร์จากโมเดลของหมูโดยไม่ได้ตั้งใจจากการสลับจากความยาวเป็นความสูง สิ่งนี้รวมกับ AI ที่จะทำการมองหาผู้เล่นทำให้ครีปเปอร์ถูกสร้างเป็นตัวละครศัตรู  พฤติกรรมในช่วงแรกของครีปเปอร์จะสร้างความเสียหายระยะประชิดให้กับผู้เล่นและระเบิดหลังจากถูกฆ่าเท่านั้น อย่างไรก็ตามก็ได้เปลี่ยนเป็นพฤติกรรมที่มุ่งเน้นการซ่อนตัวมากขึ้น ซึ่งครีปเปอร์จะโจมตีด้วยการปล่อยการระเบิดตามเวลาที่กำหนดซึ่งจะหายไปเมื่อตาย
ครีปเปอร์กลายเป็นสัญลักษณ์หลักของเกมและถูกนำไปใช้กับสินค้ามากมาย
ในปี 2011 โลโก้ของไมน์คราฟต์ได้รับการแก้ไขด้วยการเพิ่มหน้าครีปเปอร์เข้าบนอักษร "A"
ครีปเปอร์กลายเป็นไอคอนของไมน์คราฟต์และมักถูกมองว่าเป็นหนึ่งในศัตรูที่สำคัญที่สุดของเกม ใบหน้าแบบพิกเซลขอครีปเปอร์ได้รับการรวมเข้ากับ "A" ในโลโก้ไมน์คราฟต์ เช่นเดียวกับการใช้ในชุดฮาโลวีนและคอสเพลย์มากมาย มีการนำครีปเปอร์เข้าไปในเลโก้ไมน์คราฟต์หลายชุดและเป็นจุดสนใจหลักอีกด้วย
ภาพไม้ครีปเปอร์นำไปใช้กับสินค้าของไมน์คราฟต์หลากหลายประเภทรวมถึงเสื้อผ้า เครื่องนอน และโคมไฟ นอกจากนี้รูปครีปเปอร์ยังถูกนำมาใช้สำหรับหมอน ตระกร้า ของเล่น และตุ๊กตา
ครีปเปอร์ปรากฏเป็นชุด Mii ที่ซื้อได้ในซูเปอร์สแมชบราเธอร์ส อัลติเมต
ซีเรียล
ในเดือนกรกฎาคม 2020 ความร่วมมือร่วมกันระหว่างโมแจงสตูดิโอส์และเคลล็อกส์นำไปสู่การประกาศ Minecraft Creeper Crunch แบรนด์ซีเรียลอย่างเป็นทางการของไมน์คราฟต์ โดยมีครีปเปอร์บนบรรจุภัณฑ์ มีกำหนดวางจำหน่ายในร้านค้าในสหรัฐอเมริกาในเดือนสิงหาคม 2020 โดยทุกแพ็คเก็ตจะมีรหัสเฉพาะซึ่งสามารถแลกเป็นสินค้าเครื่องสำอางของไมน์คราฟต์ได้อีกด้วย
ในวัฒนธรรมสมัยนิยม
ในซีซั่นที่ 25 ตอน "Luca$" ของแอนิเมชั่นซิทคอมเรื่องเดอะซิมป์สันส์ Moe Szyslak ปรากฏตัวเป็นครีปเปอร์และระเบิดในตอนท้ายของเพลงธีม
ขบวนการกิ๊ก
ขบวนการกิ๊ก เป็นการ์ตูนญี่ปุ่น เรื่องและภาพโดย โมริชิเงะตีพิมพ์ในประเทศญี่ปุ่นโดยสำนักพิมพ์ อาคิตะโชเต็น ตั้งแต่ปี พ.ศ. 2545 ถึง พ.ศ. 2550 ในประเทศไทยจัดพิมพ์โดยสำนักพิมพ์วิบูลย์กิจ และยังมีภาพยนตร์การ์ตูนโทรทัศน์ (UHF) ฉายในประเทศญี่ปุ่นเมื่อเดือนมีนาคม พ.ศ. 2548
สมาคมโกะโค
สมาคมโกะโค เป็นสมาคมอันทรงเกียรติที่จัดตั้งในโรงเรียนโกะโค มีฮิงาชิ คามิซึโนะ เป็นประธานคนปัจจุบัน ผู้ที่จะเข้าร่วมกับสมาคม จะต้องผ่านการสำรวจชาติตระกูล ทรัพย์สมบัติ และการศึกษาแล้วเท่านั้น
ขบวนการ Love Love Seven
ขบวนการ Love Love Seven มีสมาชิก 6 คนได้แก่ อาสึกะ ยาโยย, ซึคุโยมิ มิยาบิ, ซึซึกะ อาคิโอะ, โจโนะ โอโตเมะ, อิโนะ ไคฟูมิ,คาซามัตสิริ ซาคุยะ ไม่ทราบเหตุผลแน่ชัดว่าทำไมจึงใช้ชื่อ "7" ทั้งที่มีสมาชิกเพียง 6 คน ทั้ง 6 คนอาศัยอยู่ด้วยกันในหอพัก "อนโบะโระ" ร่วมกับ เท็ตสึโร่ และ คะโน โอะริเอะ ในอดีต ทั้ง 6 คนเคยประสบอุบัติเหตุที่เป็นอันตรายแก่ชีวิต หลังจากนั้นมีผู้เปลี่ยนให้ทั้งหมดกลายเป็นไซบอร์ก จึงทำให้มีชีวิตอยู่ต่อไป และมีความสามารถเหนือมนุษย์ แต่ด้วยเหตุใดจึงต้องมีผู้เปลี่ยนให้พวกเธอกลายเป็นไซบอร์กด้วย เหตุผลที่พวกเธอต้องมาร่วมมือกับเท็ตสึโร่ก็ยังไม่แน่ชัด คล้ายกับว่า คะโน โอะริเอะ จะรู้อะไรบางอย่าง
เอ็ดเวิร์ด เทลเลอร์
ประวัติ
เอ็ดเวิร์ด เทลเลอร์ เกิดเมื่อวันที่ 15 มกราคม ค.ศ. 1908 ที่เมืองบูดาเปสต์ ในประเทศฮังการี บิดามีฐานะดี และมีเชื้อชาติยิว ในช่วงเวลานั้นฮังการีกำลังมีความวุ่นวายมาก เพราะถูกยึดครองโดยออสเตรีย และถูกสงครามโลกครั้งที่หนึ่งทำลายจนผู้คนในประเทศแตกแยก แล้วถูกคอมมิวนิสต์คุกคามด้วยการเข้าครอบครอง นอกจากนี้รัฐบาลฮังการียังต่อต้านคนยิวด้วยการออกกฎหมายจำกัดจำนวนนักศึกษา เชื้อชาติยิวที่จะเข้าศึกษาในมหาวิทยาลัย (numerus clausus) ครอบครัวของเทลเลอร์ก็เช่นเดียวกับครอบครัวชาวยิวอื่นๆ ที่ต่างก็พยายามให้การศึกษาที่ดีแก่ลูกๆ เพื่อให้ไปเรียนต่อที่ประเทศเยอรมนี เพราะที่นั่นมีมาตรฐานและคุณภาพการศึกษาสูงกว่า โดยเฉพาะด้านวิทยาศาสตร์ และภาษาเยอรมัน ขณะนั้น คือ ภาษาที่นักวิทยาศาสตร์ทั่วโลกใช้
เมื่ออายุ 18 ปี เทลเลอร์ได้เดินทางไปเรียนวิชาวิศวกรรมเคมีที่มหาวิทยาลัย Karlsruhe และวิชาฟิสิกส์ที่มหาวิทยาลัยมิวนิก เทลเลอร์ได้รับปริญญาเอกฟิสิกส์จากมหาวิทยาลัย Leipzig ในปี 1930 โดยมี Werner Heisenberg (รางวัลโนเบลสาขาฟิสิกส์ ปี ค.ศ. 1932) เป็นอาจารย์ที่ปรึกษา ขณะเรียนที่มิวนิก ในปี ค.ศ. 1928 เทลเลอร์ถูกรถรางแล่นทับเท้าขวาทำให้ต้องเข้ารับการผ่าตัด จนต้องมีไม้เท้าช่วยพยุงเวลาเดิน และเทลเลอร์จะใช้ไม้เท้ากระแทกพื้นทุกครั้งที่ต้องการเน้นให้ผู้คนสนใจฟังตนพูด
ชีวิตอาจารย์
หลังสำเร็จการศึกษา เทลเลอร์ได้งานเป็นอาจารย์ที่มหาวิทยาลัย Göttingen ในปี ค.ศ. 1933 เมื่อนาซีเรืองอำนาจในเยอรมนี เทลเลอร์ต้องอพยพออกนอกประเทศเป็นครั้งที่สอง โดยไม่มีจุดหมายในชีวิตที่แน่นอน รัฐบาลอังกฤษซึ่งมีนโยบายโอบอุ้มนักวิทยาศาสตร์ชาวยิวได้ช่วยให้เทลเลอร์เดินทางไป โคเปนเฮเกน เพื่อทำงานร่วมกับนีลส์ บอร์ แล้วไปลอนดอน จากนั้นได้เดินทางต่อไปสหรัฐอเมริกา ในปี ค.ศ. 1935 เพื่อเป็นอาจารย์ที่มหาวิทยาลัยอร์จ วอชิงตัน โดยการรับรองของ George Gamow
อพยพ
ในสมัยที่เกิดสงครามโลกครั้งที่ 2 เทลเลอร์ได้รู้จักกับ Leo Szilard ซึ่งเป็นชาวฮังการีอพยพเหมือนกัน สัมพันธภาพนี้ทำให้เทลเลอร์ได้งานทำในโครงการสร้างระเบิดปรมาณูของอเมริกา และความเก่งกล้าสามารถของเทลเลอร์ทำให้เขามีบทบาทสำคัญยิ่งขึ้นๆ ตามลำดับในโครงการแมนฮัตตัน แต่ก็ไม่ถึงระดับหัวหน้า เพราะเทลเลอร์มีนิสัยหลงตัวเอง และคิดว่าตนเองเก่งเหนือคนอื่นๆ อีกทั้งชอบอิจฉาผู้ที่บังคับบัญชาตน ซึ่งในที่นี้คือ J. Robert Oppenheimer
โครงการ Manhattan
การที่เทลเลอร์ได้ทุ่มเททำงานในโครงการแมนฮัตตันอย่างสุดตัวนั้น เพราะเขารู้สึกรักสหรัฐอเมริกา ทั้งๆ ที่ตนเป็นชาวฮังการีอพยพ และรู้ดีว่าการอยู่ใต้การปกครองของระบบฟาสซิสต์ และคอมมิวนิสต์นั้น ความเป็นอยู่ของผู้คนภายใต้การปกครองสองระบบนี้เป็นอย่างไร เทลเลอร์คิดว่าสหรัฐอเมริกาคือประเทศเดียวเท่านั้นที่จะสามารถคุ้มครองโลกให้รอดพ้นจากภัยคอมมิวนิสต์ได้ โดยการมีทั้งระเบิดปรมาณู และระเบิดไฮโดรเจน ในปี ค.ศ. 1945 เทลเลอร์เป็นนักวิทยาศาสตร์คนหนึ่งที่คัดค้านการทิ้งระเบิดปรมาณูที่ฮิโรชิมา เขาต้องการให้ทิ้งระเบิดปรมาณูเหนือกรุงโตเกียว เพื่อให้คนญี่ปุ่นเห็นพลังงานในการทำลายล้างของระเบิดมหาประลัย และจะได้รู้สึกกลัว แล้วยอมแพ้สงคราม โดยไม่มีการสูญเสียชีวิตมากมาย แต่ Oppenheimer ผู้รับผิดชอบโครงการผลิตระเบิดไม่เห็นด้วย หลังจากที่โลกประจักษ์ในอำนาจสังหารของระเบิดที่ฮิโรชิมาและนางาซากิ แล้ว Oppenheimer รู้สึกสำนึกผิดในบาปกรรมที่ได้ทำลงไป เขาจึงคัดค้านการสร้างระเบิดไฮโดรเจนที่จะมีอำนาจทำลายยิ่งกว่าระเบิดปรมาณู ดังนั้น Oppenheimer จึงขัดขวางเทลเลอร์ไม่ให้เดินหน้าสร้างระเบิดไฮโดรเจน
ขัดแย้งกับแฮร์รี ทรูแมน
ความขัดแย้งนี้ได้ทำให้ประธานาธิบดีแฮร์รี เอส. ทรูแมนมีความลำบากใจ เพราะไม่มั่นใจว่าควรอนุมัติให้อเมริกาสร้างระเบิดไฮโดรเจนหรือไม่ เพราะไม่รู้ว่าอาวุธมหาประลัยนี้จะมีประสิทธิภาพเพียงใด และมีคุณหรือโทษอย่างไร และตัวประธานาธิบดีเองรู้คณิตศาสตร์เพียงเพื่อใช้ในการซื้อของ สำหรับวิชากลศาสตร์ควอนตัมซึ่งเป็นวิชาจำเป็นในการสร้างระเบิดปรมาณูนั้น ทรูแมนไม่ได้รู้อะไรเกี่ยวกับวิชานี้เลย ถึงกระนั้นทรูแมนก็ตัดสินใจเชื่อเทลเลอร์ และได้อนุมัติให้เทลเลอร์เดินหน้าสร้างระเบิดไฮโดรเจนในฤดูใบไม้ร่วงปี ค.ศ 1949 เพราะรู้ข่าวว่ารัสเซียสามารถสร้างระเบิดปรมาณูได้แล้ว
การแถลงเช่นนี้ทำให้ Oppenheimer ถูกปลดออกจากตำแหน่งผู้อำนวยโครงการสร้างระเบิดไฮโดรเจน ถูกถอดถอนจากตำแหน่งที่ปรึกษาของ Atomic Energy Commission ของสหรัฐอเมริกา ในฐานะที่เป็นบุรุษอันตรายต่อความมั่นคงของชาติ และศาลสั่งไม่ให้ Oppenheimer ได้รับรู้ข้อมูลใดๆ ในการสร้างระเบิดไฮโดรเจน อีกเลย การต่อต้าน Oppenheimer เช่นนี้ ทำให้เทลเลอร์มีศัตรูที่เป็นนักวิชาการมากมาย ส่วน Oppenheimer ได้จบชีวิตด้วยโรคมะเร็งในปี ค.ศ. 1967 ขณะอายุ 62 ปี ในการสนับสนุนโครงการสร้างระเบิดไฮโดรเจนนั้นเทลเลอร์ได้ตอกย้ำว่าประเทศตะวันตกไม่ควรไว้ใจคอมมิวนิสต์ และควรมีระเบิดนิวเคลียร์ที่ทรงพลังยิ่งกว่าระเบิดปรมาณูเพื่อคุ้มครอง ถ้าไว้ใจคอมมิวนิสต์ ก็ไม่ควรมีระเบิดไฮโดรเจน แต่ถ้าไม่ไว้ใจก็ควรมี แต่เรื่องจะมีหรือไม่มีนั้นก็ควรดูตัวอย่างจากกรณีปี ค.ศ. 1939 ที่เทลเลอร์และ Leo Szilard ได้ขอร้องอัลเบิร์ต ไอน์สไตน์ให้เขียนจดหมายถึงประธานาธิบดีแฟรงกลิน ดี. โรสเวลต์ให้อนุมัติโครงการแมนฮัตตันเพื่อสร้างระเบิดปรมาณูให้ได้ก่อนเยอรมนี และระเบิดนี้ได้ทำให้ฝ่ายสัมพันธมิตรมีชัยชนะในสงครามโลกครั้งที่สองในที่สุด หลังจากที่อเมริกาผลิตระเบิดไฮโดรเจนได้ อีก 2 ปีต่อมา รัสเซียก็ผลิตระเบิดไฮโดรเจนได้เช่นกัน และโลกก็ก้าวเข้าสู่ยุคสงครามเย็นระหว่างอเมริกากับรัสเซีย
ได้รับคำชื่นชมจากโรนัลด์ เรแกน
ในช่วงเวลาที่โรนัลด์ เรแกน เป็นประธานาธิบดีของสหรัฐนั้นเรแกนชื่นชมเทลเลอร์มาก และเทลเลอร์ก็ศรัทธาเรแกนมากเช่นกัน เพราะเขาคิดว่าเรแกนคือทูตที่ฟ้าได้ส่งมาปกป้องอารยธรรมตะวันตกให้ปลอดภัยจากพวกคอมมิวนิสต์ ดังนั้นเรแกนจึงเชื่อคำพูด และข้อเสนอแนะของที่ปรึกษาเทลเลอร์มาก เช่น เมื่อเทลเลอร์เอ่ยถึงการใช้เลเซอร์พลังงานสูงในการทำลายจรวดนำวิธีข้ามทวีปของรัสเซียที่บรรทุกระเบิดนิวเคลียร์ เรแกนผู้มีความรู้ทางคณิตศาสตร์น้อยกว่าทรูแมน(แฮร์รี เอส. ทรูแมน)แต่รู้เรื่องภาพยนตร์ด้านอวกาศดีกว่าก็ได้อนุมัติโครงการ Star Wars ทันที แต่ในที่สุดโครงการนี้ก็ต้องล้มไป เพราะอเมริกาต้องใช้เงินมหาศาล และเทคโนโลยีก็ยังไม่ได้รับการพัฒนาดีพอ แต่โครงการนี้ก็ได้ทำให้รัสเซียลงทุนมหาศาลเพื่อพัฒนาสงครามเลเซอร์ และการลงทุนที่มากเกินไป จึงส่งผลให้อาณาจักรรัสเซียต้องล่มสลายในเวลาต่อมา ดังนั้นในปี ค.ศ. 1987 ที่ประธานาธิบดีเรแกนจัดงานเลี้ยงรับรองนายกรัฐมนตรี Mikhail Gorbachev ที่ทำเนียบขาวเรแกนได้แนะนำ Gorbachev ให้รู้จักเทลเลอร์ว่านี่คือ “The famous Dr. Teller” และ Gorbachev ก็ได้ตอบว่า “There are many Tellers” แล้วปฏิเสธที่จะจับมือกับเทลเลอร์
ผลงานทางฟิสิกส์ที่โดดเด่น
ในส่วนของผลงานฟิสิกส์ที่สำคัญของเทลเลอร์ คือ การศึกษาบทบาทของอิเล็กตรอน 1 ตัวในการเชื่อมโยงโปรตอน 2 ตัว ในโมเลกุลไฮโดรเจนที่แตกตัวเหลืออิเล็กตรอนตัวเดียว ซึ่งการศึกษานี้เป็นส่วนหนึ่งของวิทยานิพนธ์ระดับดุษฎีบัณฑิต หลังจากนั้นเทลเลอร์ได้ทำงานร่วมกับ Emil Jahn ในการอธิบายเส้นสเปกตรัมของ Benzene ในช่วงรังสีอัลตราไวโอเลตว่า เกิดจากการบิดเบี้ยวของโมเลกุล ซึ่งปรากฏการณ์นี้ เรียกว่า ปรากฏการณ์ Jahn-Teller นอกจากนี้ ก็ยังได้ศึกษาการสลายตัวแบบเบตาของธาตุกัมมันตรังสี โดยได้คำนึงถึงอันตรกริยาระหว่างสปิน (spin) ของ neutrino กับ สปิน (spin) ของนิวเคลียสที่สลายตัว จึงทำให้ทฤษฎีของ Fermi สมบูรณ์ยิ่งขึ้น เป็นต้น ในด้านเกียรติยศเทลเลอร์ได้รับรางวัล Albert Einstein, รางวัล Enrico Fermi และเหรียญ National Medal of Science ซึ่งเป็นเกียรติสูงสุดที่รัฐบาลสหรัฐอเมริกาจะมอบให้แก่ประชาชน และได้รับ Presidential Medal of Freedom จากประธานาธิบดีจอร์จ ดับเบิลยู. บุช เมื่อ 2 เดือนก่อนจะเสียชีวิต ในวันที่ 9 กันยายน ค.ศ. 2003 ด้วย โรคเส้นเลือดในสมองอุดตัน สิริอายุ 95 ปี ที่ Palo Atto ใน California ณ วันนี้ วงการดาราศาสตร์ได้ตั้งชื่อ ดาวเคราะห์น้อย 5006 ว่าเทลเลอร์ และระลึกถึงเทลเลอร์ว่าถึงเขาจะเป็นคนที่ดำรงชีวิตอย่างเรียบง่าย ชอบเล่นเปียโน เทนนิส และปิงปอง ซึ่งเป็นกีฬาราคาถูก แต่เขาคือคนที่ชี้นำประธานาธิบดีสหรัฐอเมริกาในการทหาร เช่น ชักจูงให้อเมริกาลงทุนล้านล้านดอลลาร์สร้างอาวุธ สร้างหลุมหลบภัยปรมาณู สนับสนุนโครงการ Strategic Defense Initiative (Star Wars) ที่ล้วนหมดสภาพไปแล้ว แต่เทลเลอร์ก็ไม่เสียใจ เพราะเขารู้ว่าความฟุ่มเฟือยเหล่านี้แหละที่ทำให้รัสเซีย ซึ่งเป็นศัตรูสำคัญของอเมริกาต้องล่มสลาย และนี่คือมรดกสำคัญชิ้นสุดท้ายที่เทลเลอร์ได้มอบให้สหรัฐอเมริกาก่อนจากไป
นิสัยส่วนตัว
ในด้านนิสัยส่วนตัว เทลเลอร์ เป็นคนที่ยึดมั่นในความคิดและความเชื่อของตน อีกทั้งชอบพูดความเชื่อเหล่านั้นอย่างเปิดเผย เขามองเหตุการณ์แทบทุกอย่างในลักษณะขาวหรือดำ และเป็นคนที่เข้าใจคำว่า “อำนาจ” ดี เพราะเขารู้ว่าประธานาธิบดีต่างๆ เชื่อในสิ่งที่เขาพูด ดังนั้น เขาจึงมีศัตรูทางการเมือง และวิชาการพอประมาณ เขาจึงกล่าวว่า คนที่มีศัตรูมาก คือคนที่มีอำนาจมาก ความยึดมั่นในตนเอง และอำนาจเช่นนี้ได้ทำให้ George Keyworth ผู้เป็นที่ปรึกษาของประธานาธิบดีโรนัลด์ เรแกนคิดว่าเทลเอร์เข้าใจเรื่องอำนาจดีจนสามารถเขียนเรื่อง The Prince ที่ Machiavelli เขียนได้ดีพอๆ กัน
การทำงานของระเบิดไฮโดรเจน
ภายในลูกระเบิดมีระเบิดแบบฟิชชั่นอยู่ด้านบน  และตัวเทมเปอร์ทำด้วยยูเรเนียม 238  ภายในเทมเปอร์คือ ลิเทียม-ดิวเทอเรท และแท่งแกนกลางทำจากพลูโตเนียม 239  ช่องว่างทั้งหมดอัดโฟม  ขั้นตอนการระเบิดเป็นดังนี้
การทดลองครั้งแรกของระเบิดไฮโดรเจน
เมื่อเวลา 7 โมงเช้าของวันที่ 1 พฤศจิกายน ของ ค.ศ. 1952 สหรัฐอเมริกาได้ทิ้งระเบิดไฮโดรเจนลูกแรกของโลกบนเกาะ Elugelab ในมหาสมุทรแปซิฟิก ผู้ที่เห็นเหตุการณ์ในครั้งนั้น รายงานว่า พลังระเบิดได้ทำให้เกาะที่มีเส้นผ่าศูนย์กลาง 2 กิโลเมตรจมหายไปในทะเล จึงนับว่าระเบิดลูกนี้รุนแรงยิ่งกว่าระเบิดปรมาณูที่เคยถล่มเมืองฮิโรชิมา เมื่อ ค.ศ. 1945 ถึง 500 เท่า 2 ปีต่อมา สหรัฐอเมริกาก็ประดิษฐ์ระเบิดไฮโดรเจนที่มีอานุภาพในการทำลายสูงยิ่งขึ้นไปอีก คราวนี้ได้ทดสอบที่เกาะบิกินี และหลังจากนั้นไม่นาน รัสเซีย อังกฤษ และฝรั่งเศส ก็มีระเบิดไฮโดรเจนในครอบครอง
อ้างอิง
19082003
ไร้เสน่หา
ไร้เสน่หา บทประพันธ์ของ ว.วินิจฉัยกุล สร้างเป็นภาพยนตร์ ปี พ.ศ. 2522 นำแสดงโดย สรพงศ์ ชาตรี, พิศมัย วิไลศักดิ์, นิภาพร นงนุช, นิรุตติ์ ศิริจรรยา, สมภพ เบญจาธิกุล, ทาริกา ธิดาทิตย์ สร้างเป็นละครโทรทัศน์ ปี พ.ศ. 2528 นำแสดงโดย ฉัตรชัย เปล่งพานิช, ดวงใจ หทัยกาญจน์, ทัศวรรณ เสนีย์วงศ์ฯ, ก้ามปู สุวรรณปัทม์, เป็นหนึ่ง ไชยชิต ผลิตโดยมาเรีย เกตุเลขา ผู้กำกับคือ สุประวัติ ปัทมสูต ออกอากาศทุกวัน เวลา 21.30 น. เริ่มวันเสาร์ที่ 26 มกราคม 2528
ครั้งล่าสุดในปี พ.ศ. 2561 สร้างเป็นละครโทรทัศน์ ทาง จีเอ็มเอ็ม 25 นำแสดงโดย ปิยธิดา มิตรธีรโรจน์, นิธิดล ป้อมสุวรรณ, ชญานิษฐ์ ชาญสง่าเวช, เก็จมณี วรรธนะสิน, กนกฉัตร มรรยาทอ่อน, ณัฏฐ์ ทิวไผ่งาม
อ้างอิง
=แหล่งข้อมูลอื่น=
ถนนหน้าพระธาตุ
ถนนหน้าพระธาตุเป็นถนนที่มีมาตั้งแต่รัชสมัยพระบาทสมเด็จพระพุทธยอดฟ้าจุฬาโลกมหาราช แต่เป็นถนนในลักษณะพูนดินให้สูง เป็นถนนเชื่อมระหว่างพระราชวังหลวงกับพระราชวังหน้า ใช้เป็นเส้นทางเสด็จของกรมพระราชวังบวรสถานมงคลไปยังพระบรมมหาราชวัง ผ่านวัดมหาธาตุยุวราชรังสฤษฎิ์ จึงได้ชื่อว่าถนนหน้าพระธาตุ ในรัชสมัยพระบาทสมเด็จพระจุลจอมเกล้าเจ้าอยู่หัวได้มีการปรับปรุงให้กว้างขวางขึ้นกว่าเดิม
สถานที่สำคัญที่ตั้วอยู่ถนนหน้าพระธาตุ ได้แก่ วัดมหาธาตุยุวราชรังสฤษฎิ์, กรมศิลปากร, หอสมุดพระวชิรญาน, มหาวิทยาลัยธรรมศาสตร์ เป็นต้น
รายชื่อประเทศเรียงตามหนี้สินรัฐบาลในอนาคต
ด้านล่างนี้เป็นรายชื่อประเทศเรียงตามหนี้สินรัฐบาลในอนาคต ซึ่งเป็นข้อมูลจากกองทุนการเงินระหว่างประเทศ
ยูอี
คิม ยู-จิน (เกิดวันที่ 9 เมษายน ค.ศ. 1988) รู้จักกันจากชื่อในวงการว่า ยูอี เป็นนักร้องและนักแสดงสาวชาวเกาหลีใต้ เธอเป็นที่รู้จักจากการเป็นอดีตสมาชิกวงอาฟเตอร์สกูลใน ค.ศ. 2009 ถึง 2017 และรับบทละครโทรทัศน์หลายเรื่อง ในวันที่ 31 พฤษภาคม ค.ศ. 2017 ยูอีจบการศึกษาและออกจากอาฟเตอร์สกูลและเพลดิสเอ็นเตอร์เทนเมนต์
ชีวิตช่วงต้น
คิม ยู-จินเกิดวันที่ 9 เมษายน ค.ศ. 1988 ที่แทจ็อน ประเทศเกาหลีใต้ คิม ซัง-คัพ พ่อของเธอ เป็นอดีตนักเบสบอลมืออาชีพและอดีตโค้ชทีมเบสบอล Nexen Heroes และ SK Wyverns เธอมีพี่สาวชื่อ คิม ยู-นา ยูอีเข้าเรียนที่โรงเรียนมัธยมต้น Guwol Girls' และโรงเรียนมัธยมปลายพลศึกษาอินช็อน ขณะเรียนอยู่ในโรงเรียนมัธยม เธอเป้นนักว่ายน้ำและเข้าแข่งขันในเทศกาลกีฬาแห่งชาติเกาหลี ภายหลังเธอจบการศึกษาภาควิชาศิลปะการแสดงจากมหาวิทยาลัยซ็องกยุงกวัน
ชีวิตส่วนตัว
ใน ค.ศ. 2016 ตัวแทนของยูอีออกมายืนยันว่าเธอออกเดทกับอี ซัง-ยุน แต่ทั้งคู่แยกทางกันหลังออกเดทเพียงปีเดียว  จากนั้นในเดือนกรกฎาคม ค.ศ. ยูอียืนยันว่าเธอออกเดทกับคังนัม ข้อมูลนี้ได้รับการยืนยันหลัง Dispatch เว็บไซต์เกาหลัั เผยแพร่ภาพทั่งคู่ออกเดทที่ Apgujeong ในตอนแรก ยูอีปฏิเสธข่าวลือนี้ หลังออกเดทเพียง 3 เดือน ทั้งคู่ประกาศแยกทางกัน
ยูอีตกเป็นเป้าหมายของความเกลียดชังและเสียงวิจารณ์ตั้งแต่เปิดตัว โดยเฉพาะในเรื่องน้ำหนักและข้อกล่าวหาว่าเธอได้รับการสนับสนุนจากบริษัทขนาดใหญ่ ใน ค.ศ. 2018 Yuleum Entertainment เอเจนซีของเธอประกาศว่าจะใช้มาตรการทางกฎหมายกับความคิดเห็นที่เป็นอันตรายและหมิ่นประมาทต่อความสามารถของทางเอเจนซี
วีนัสหลับ (จอร์โจเน)
วีนัสหลับ หรือ วีนัสแห่งเดรสเดน (Sleeping Venus หรือ Dresden Venus, I tre filosofi) เป็นภาพเขียนสีน้ำมันที่เขียนโดยจอร์โจเน จิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่หอจิตรกรรมชั้นครูแห่งเดรสเดนในประเทศเยอรมนี ภาพ “วีนัสหลับ” เขียนเสร็จราวระหว่างปี ค.ศ. 1510
ภาพ “วีนัสหลับ” เป็นภาพที่มีอิทธิพลต่องานเขียนอื่นๆ หลายชิ้น ในปัจจุบันเชื่อกันว่าทิเชียนเป็นผู้เขียนฉากหลังที่เป็นภูมิทัศน์ ที่มาเขียนหลังจากที่จอร์โจเนเสียชีวิตไปแล้ว ตามที่วาซาริตั้งข้อสังเกต
ภาพ “วีนัสหลับ” เป็นงานหนึ่งในงานเขียนสุดท้ายของจอร์โจเนที่เป็นภาพสตรีเปลือย ที่ดูเหมือนร่างจะมีส่วนโค้งเว้าตามแนวเนินในฉากหลัง ดูเหมือนว่าจอร์โจเนจะเขียนรายละเอียดของแสงเงาของฉากหลังอย่างบรรจง การเลือกเขียนสตรีเปลือยเป็นแนวการเขียนที่เป็นการปฏิวัติทางศิลปะและเป็นจุดที่ผู้เชี่ยวชาญบางท่านถือว่าเป็นจุดเริ่มต้นของศิลปะยุคใหม่ จอร์โจเนมาเสียชีวิตเสียก่อนที่ภาพเขียนนี้จะเขียนเสร็จ ซึ่งทำให้เชื่อกันว่าทิเชียนมาเขียนภูมิทัศน์และท้องฟ้าในฉากหลัง ที่ทิเชียนนำมาเขียนต่อมาในภาพ “วีนัสแห่งเออร์บิโน”
ความยั่วยวนของวีนัสในภาพนี้อยู่ที่การวางท่าและตำแหน่งของมือซ้ายที่วางระหว่างต้นขา ผ้าปูเขียนเป็นสีเงินและเป็นเงาเหมือนผ้าซาตินซึ่งเป็นสีเย็นแทนที่จะเป็นสีร้อนของผ้าลินนินที่นิยมเขียนกัน ลักษณะของผ้าดูแข็งเมื่อเทียบกับที่พบในภาพเขียนของทิเชียนหรือเดียโก เบลัซเกซ ภูมิทัศน์โค้งตามส่วนโค้งของร่างของวีนัสที่เป็นการสะท้อนให้เห็นความคิดของความเกี่ยวข้องระหว่างร่างกายของมนุษย์ว่าเป็นสิ่งธรรมชาติที่เป็นสิ่งที่มีชีวิตและเจริญเติบโตได้
มีผู้อ้างว่าการวางท่าของวีนัสมีลักษณะคล้ายกับภาพพิมพ์แกะไม้ The pose of the figure has been connected with a figure in one of the ภาพพิมพ์แกะไม้ประกอบของหนังสือ “Hypnerotomachia Poliphili” (โพลิฟิลิตามความรักในฝัน) ที่พิมพ์ในปี ค.ศ. 1499 แต่ภาพเปลือยขนาดใหญ่เช่นภาพนี้ที่เป็นหัวเรื่องหลักของภาพเป็นสิ่งที่ไม่เคยทำกันมาก่อนในภาพเขียนในตะวันตก และเป็นภาพที่มีอิทธิพลต่อการเขียนภาพประเภทนี้ต่อมาอีกหลายร้อยปียกเว้นและงานที่แจ่มแจ้งไปกว่างานของจอร์โจเนเช่นงานพิมพ์ของจิโอวานนิ บัตติสตา พาลัมบา แม้ว่าจะมีภาพเขียนสตรีเปลือยโดยจิตรกรชั้นครูอื่นๆ ก่อนหน้านั้นอีกหลายภาพแต่ก็มีเพียงสองภาพที่เขียนโดยบอตติเชลลี “กำเนิดวีนัส” และ “ฤดูใบไม้ผลิ” เท่านั้นที่พอจะเป็นงานที่มีลักษณะใกล้เคียงพอกับภาพนี้ ความหยั่งคิดถึงธรรมชาติและความงามของสรีระเป็นเรื่องปกติของทัศนคติของจอร์โจเน การวางภาพนี้มีอิทธิพลต่อภาพเขียนในสมัยต่อมาเช่นในงานเขียนของฌอง โอกุสต์ โดมินิค อิงเกรส์ และ ปีเตอร์ พอล รูเบนส์ และงานที่เกี่ยวข้องโดยตรงกับภาพนี้ของจอร์โจเนก็คือภาพ “วีนัสแห่งเออร์บิโน” ที่เขียนโดยทิเชียน และภาพ “โอลิมเปีย” ที่เขียนโดยเอดวด มาเนท์
ซูบารุ อัลไซโอเน่
ข้อมูลรถยนต์ ซูบารุ อัลไซโอเน่
ซูบารุ อัลไซโอเน่เปิดตัวครั้งแรกเดือนมกราคมปี 1985 ในงานดีทรอยต์โชว์โดยใช้ชื้อซูบารุ เอกซ์ทีสำหรับตลาดอเมริกา ก่อนจะเปิดตัวที่ประเทศญี่ปุ่นในเดือนมิถุนายนปีเดียวกัน และในเดือนพฤศจิกายนได้เพิ่มเครื่องยนต์ 6 สูบรุ่นใหม่ขนาด 2.7ลิตร ในอเมริกาใช้ชื่อว่าซูบารุ เอกซ์ที 6 และ อัลไซโอเน่ วีเอกซ์ ชื่ออัลไซโอเน่มาจากชื่อของดาวดวงที่สว่างที่สุดในกลุ่มดาวลูกไก่
อัลไซโอเน่ได้รับการออกแบบให้ลู่ลมที่สุดด้วยตัวรถที่มีรูปร่างแหลมคล้ายลิ่ม ใบปัดน้ำฝนหน้าถูกออกแบบให้ถูกซ่อนไว้หลังฝากระโปรงหน้ารถ มือเปิดประตูราบเรียบไปกับประตูรถไร้ส่วนนูนออกมา บริเวณชายกันชนหน้าถูกติดตั้งสปอยเลอร์ยาง ทั้งหมดนี้ส่งผลให้อัลไซโอเน่กลายเป็นหนึ่งในรถยนต์ที่มีค่าสัมประสิทธิ์แรงต้านอากาศ(drag coefficient หรือ Cd)ต่ำที่สุดในช่วงเวลานั้นที่ 0.92 เท่านั้น และเป็นรถยนต์ญี่ปุ่นคันแรกที่มีค่า Cd ต่ำกว่า 0.3 ด้วย
พีชคณิตซิกมา
ในทางคณิตศาสตร์ พีชคณิตซิกมา หรือ ซิกมาแอลจีบรา หรือ ซิกมาฟิลด์ (สัญกรณ์ที่นิยมใช้: σ-algebra) ที่นิยามบนเซต X คือ สับเซตของพาวเวอร์เซตของ X ที่มีเซตว่างเป็นสมาชิก และมีคุณสมบัติปิดภายใต้ คอมพลีเมนต์ และการยูเนียนแบบนับได้. พีชคณิตซิกมาเป็นโครงสร้างทางคณิตศาสตร์ที่สำคัญที่ใช้มากในคณิตวิเคราะห์และทฤษฎีความน่าจะเป็น.
นิยามทางคณิตศาสตร์
กำหนด, เราจะกล่าวว่า \Sigma เป็นพีชคณิตซิกมาบน X ก็ต่อเมื่อ \Sigma มีคุณสมบัติต่อไปนี้
วัดบางไส้ไก่
วัดบางไส้ไก่ หรือ วัดลาว เป็นวัดราษฎร์ สังกัดคณะสงฆ์มหานิกาย ตั้งอยู่ริมคลองบางไส้ไก่ ในแขวงหิรัญรูจี เขตธนบุรี กรุงเทพมหานคร
พีชคณิตซิกมา
หมายเหตุ
???
วัดบางไส้ไก่
วัดสร้างขึ้นในสมัยธนบุรีเมื่อ พ.ศ. 2320 โดยพระเจ้านันทเสนและพระเจ้าไชยเชษฐาธิราชที่ 4 พระราชโอรสในพระเจ้าสิริบุญสาร (พระเจ้าไชยเชษฐาธิราชที่ 3) ผู้ครองนครเวียงจันทน์ เมื่อถูกนำมาเป็นตัวประกัน โดยสมเด็จเจ้าพระยามหากษัตริย์ศึก (พระบาทสมเด็จพระพุทธยอดฟ้าจุฬาโลกมหาราช) เป็นผู้กรีธาทัพไปตีนครเวียงจันทน์ สมเด็จพระเจ้าตากสินมหาราชโปรดเกล้าฯ ให้ครัวลาวตั้งถิ่นฐานหลายแห่งในพระนคร ได้สร้างวัดขึ้นเพื่อคนลาวในบริเวณนั้นได้ใช้ทำบุญ มีเรื่องเล่าว่า การสร้างวัดแห่งนี้เกือบไม่สำเร็จ เพราะผู้สร้างวัดพี่น้องเกิดการแย่งถุงเงินสร้างวัด จนในที่สุดผู้น้องแย่งถุงเงินไปสร้างวัดอื่น ต่อมามีเศรษฐีใจบุญชื่อ ยายชื่น ได้ให้ความอุปถัมน์สร้างวัดจนเสร็จ สมัยหนึ่ง วัดลาวมีชื่อว่า วัดราษฏร์ศรัทธาธรรม ภายหลังเปลี่ยนชื่อเป็น วัดคลองบางไส้ไก่ ตามชื่อคลองที่ไหลผ่านวัด (ซึ่งเพี้ยนมาจาก "คลองสาวกลาย" หรือ "คลองสะก่าย") วัดได้รับพระราชทานวิสุงคามสีมา ปี พ.ศ. 2433
พระประธานประดิษฐานในอุโบสถ มีพระนามว่า หลวงพ่อศรีเวียง เป็นพระพุทธรูปปางศรีวิชัย วัดมีสิ่งศักดิ์สิทธิ์คือ ศาลพ่อปู่-พ่อตา ท้าวนนทะเสน-ท้าวอินทะเสน
หงส์เหนือมังกร
หงส์เหนือมังกร เป็นนวนิยายไทยของวิศวนาถ ถูกนำไปสร้างเป็นละครโทรทัศน์ ออกอากาศทางช่อง 5 เมื่อปี พ.ศ. 2543 นำแสดงโดย นพพล โกมารชุน, มาช่า วัฒนพานิช, และ ศักดิ์สิทธิ์ แท่งทอง ออกอากาศครั้งแรกเมื่อวันที่ 3 มีนาคม พ.ศ. 2543 - 28 เมษายน พ.ศ. 2543 โดยมีภาคต่อชื่อว่า มังกรเดียวดาย ในปี พ.ศ. 2547 และในปี พ.ศ. 2560 ทางช่อง 7 นำบทประพันธ์มาสร้างในรูปแบบละครโทรทัศน์อีกครั้ง นำแสดงโดย กฤตฤทธิ์ บุตรพรม, เมลดา สุศรี, อาทิตย์ ตั้งวิบูลย์พาณิชย์ ชยพล บุนนาค โดยจะเริ่มออกอากาศตอนแรกวันอังคารที่ 28 พฤศจิกายน พ.ศ. 2560-16 มกราคม พ.ศ. 2561 ต่อจากละครนายฮ้อยทมิฬ
พ.ศ. 2543
หงส์เหนือมังกร ร้องโดย นันทิดา แก้วบัวสาย
ไม่เหลือใคร ร้องโดย มาช่า วัฒนพานิช
พ.ศ. 2560
ยิ่งสูงยิ่งหนาว ร้องโดย หฤทัย ม่วงบุญศรี
ไม่มีตรงกลาง ร้องโดย เมลดา สุศรี
อุรังอุตังตาปานูลี
อุรังอุตังตาปานูลี (Tapanuli orangutan; ) เป็นสายพันธุ์ของอุรังอุตังที่อาศัยอยู่ในอำเภอตาปานูลีใต้ จังหวัดสุมาตราเหนือ ประเทศอินโดนีเซีย และเป็นสายพันธุ์ที่สามของอุรังอุตังบนเกาะสุมาตรา หลังจากที่อุรังอุตังตาปานูลีนั้นได้รับการระบุให้เป็นสายพันธุ์ใหม่ที่แตกต่างจากอุรังอุตังสุมาตราและอุรังอุตังบอร์เนียวเมื่อ พ.ศ. 2560
การค้นพบ
จากรายงานนั้นพบว่ามีการค้นพบสายพันธุ์นี้ตั้งแต่ พ.ศ. 2540 แต่ตอนนั้นยังไม่รับการยอมรับว่าพวกมันแตกต่างจากสายพันธุ์อื่น จนกระทั่งในปี พ.ศ. 2560 มันได้รับการยอมรับว่าเป็นสายพันธุ์ใหม่หลังจากมีการศึกษาเกี่ยวกับวิวัฒนาการของสายพันธุ์ โดยการศึกษาโครงกระดูกของอุรังอุตังตัวผู้ที่โตเต็มวัยซึ่งถูกชาวบ้านฆ่าตายไปเมื่อปี  พ.ศ. 2556 ทำให้พบว่าลักษณะของฟันและกะโหลกศีรษะของมันนั้นมีลักษณะเฉพาะที่แตกต่างจากอุรังอุตังสายพันธุ์อื่น ๆ ปัจจุบันโครงกระดูกเหล่านั้นได้รับการเก็บรักษาไวในพิพิธภัณฑ์สัตววิทยาในโบโกร์
ชีววิทยา
จากการศึกษาพบว่าอุรังอุตังตาปานูลีนั้นเริ่มวิวัฒนาการแยกออกมาจากอุรังอุตังสุมาตราเมื่อ 3.4 ล้านปีที่แล้ว และจากการปะทุของภูเขาไฟโตบาในช่วง 75,000 ปีก่อน นั้นยิ่งทำให้สายพันธุ์นี้แยกตัวออกห่างจากสายพันธุ์อื่นมากขึ้น
ลักษณะ
อุรังอุตังตาปานูลีนั้นมีลักษณะทางกายภาพคล้ายกับอุรังอุตังทั่วไปบนเกาะสุมาตรา แต่จะมีส่วนหัวที่เล็กกว่าและมีขนที่หยิกและเป็นลอนกว่า
วัดมหาธาตุยุวราชรังสฤษฎิ์ราชวรมหาวิหาร
วัดมหาธาตุยุวราชรังสฤษฎิ์ราชวรมหาวิหาร เป็นพระอารามหลวงชั้นเอก ชนิดราชวรมหาวิหาร เดิมเป็นวัดราษฎร์ชื่อวัดสลัก สร้างในสมัยอยุธยา ในรัชสมัยพระบาทสมเด็จพระพุทธยอดฟ้าจุฬาโลกมหาราช เมื่อทรงสถาปนากรุงรัตนโกสินทร์เป็นราชธานี และทรงสร้างพระบรมมหาราชวังเป็นที่ประทับและสร้างพระราชวังบวรสถานมงคลเป็นที่ประทับสมเด็จพระบวรราชเจ้ามหาสุรสิงหนาท กรมพระราชวังบวรสถานมงคล นั้น วัดสลักเป็นวัดที่อยู่กึ่งกลางระหว่างพระบรมมหาราชวังกับพระราชวังบวรสถานมงคล สมเด็จพระบวรราชเจ้ามหาสุรสิงหนาทโปรดให้บูรณปฏิสังขรณ์วัดสลักเมื่อ พ.ศ. 2326 พร้อมกับการก่อสร้างพระราชวังบวรสถานมงคล จากนั้นทรงเปลี่ยนชื่อวัดจากวัดสลักเป็นวัดนิพพานาราม เมื่อพระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้ใช้วัดนิพพานารามเป็นสถานที่ทำสังคายนาในปี พ.ศ. 2331 ได้ทรงพระกรุณาโปรดเกล้าฯ พระราชทานนามวัดใหม่ว่า “วัดพระศรีสรรเพชญ” และใน พ.ศ. 2346 พระราชทานนามใหม่ว่าวัดพระศรีรัตนมหาธาตุราชวรมหาวิหาร ตามชื่อวัดในกรุงศรีอยุธยาที่เป็นที่ประดิษฐานพระบรมสารีริกธาตุและเป็นที่ประทับของสมเด็จพระสังฆราช
วัดมหาธาตุเป็นสถานที่ที่ใช้เป็นที่พระราชทานเพลิงพระบุพโพเจ้านายซึ่งดำรงพระเกียรติยศสูง ในรัชสมัยพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้ใช้พื้นที่ของวัดเป็นที่สร้างเมรุพระราชทานเพลิงพระศพพระบรมวงศ์ชั้นสูง ในปลาย พ.ศ. 2432 โปรดเกล้าฯ ให้จัดตั้งบาลีวิทยาลัยที่วัดมหาธาตุ เรียกว่ามหาธาตุวิทยาลัย และย้ายการบอกพระปริยัติธรรมมาจากวัดพระศรีรัตนศาสดาราม ต่อมา ใน พ.ศ. 2437 โปรดเกล้าฯ ให้สร้างอาคารถาวรวัตถุ เรียกว่า สังฆิกเสนาสน์ราชวิทยาลัย เพื่อใช้ในงานพระบรมศพสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร หลังจากนั้น จะทรงอุทิศถวายแก่มหาธาตุวิทยาลัย เพื่อเป็นที่เรียนพระปริยัติธรรมชั้นสูง ซึ่งจะได้พระราชทานนามว่า “มหาจุฬาลงกรณราชวิทยาลัย” แต่อาคารหลังนี้มาสร้างเสร็จในรัชสมัยพระบาทสมเด็จพระมงกุฎเกล้าเจ้าอยู่หัว และงานพระบรมศพสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ทรงจัดที่วัดบวรสถานสุทธาวาส ใน พ.ศ. 2439 โปรดเกล้าฯ พระราชทานพระราชทรัพย์ส่วนพระองค์ของสมเด็จพระบรมโอรสาธิราชฯ สยามมกุฎราชกุมาร ในการบูรณะวัดมหาธาตุและพระราชทานนามว่า “วัดมหาธาตุยุวราชรังสฤษฎิ์”
ปลาอีโต้มอญ
ปลาอีโต้มอญ (Common dolphinfish) เป็นปลาทะเลชนิดหนึ่ง ในอันดับปลากะพง (Percifoemes) มีชื่อวิทยาศาสตร์ว่า Coryphaena hippurus จัดอยู่ในวงศ์ปลาอีโต้ (Coryphaenidae) ซึ่งมีอยู่ด้วยกันเพียง 2 ชนิดเท่านั้น
ปลาอีโต้มอญ มีลำตัวยาวเรียว แต่เมื่อเจริญเติบโตขึ้นลำตัวจะกว้างขึ้นและแบนข้างเล็กน้อย หัวงุ้มลง ทำให้มีรูปร่างคล้ายมีดโต้ อันเป็นที่มาของชื่อเรียก มีเกล็ดเล็กละเอียด ปากกว้างและเฉียงขึ้น ฟันเล็กละเอียด ครีบหลังยาวเริ่มตั้งแต่บริเวณโหนกหัวไปจนถึงโคนหาง ครีบหางใหญ่เว้าลึกรูปส้อม ตัวผู้มีโหนกหัวนูนออกไปข้างหน้าเป็นแนวตั้งฉากกับปากคล้ายกับโลมา อันเป็นที่มาของชื่อเรียกในภาษาอังกฤษ ส่วนตัวเมียจะมีโหนกหัวลาดลง ปลาขนาดโตเต็มวัยลำตัวมีสีน้ำเงินปนเขียว ข้างตัวมีจุดดำเล็ก ๆ กระจายอยู่ทั่วลำตัว
มีความยาวตั้งแต่ 40-100 เซนติเมตร ขนาดใหญ่สุดมีความยาวถึง 150 เซนติเมตร เป็นปลาที่อยู่รวมตัวกันเป็นฝูงขนาดไม่ใหญ่ อาศัยอยู่ในบริเวณน้ำลึก และมักขึ้นมาหากินและหาอาหารบริเวณผิวน้ำ มักพบอยู่บริเวณข้างเกาะแก่ง ตามต้นไม้หรือกิ่งไม้หรือซากอวนที่ลอยมาตามน้ำ กระจายพันธุ์อยู่ทั่วไปในทะเลเขตร้อนและเขตอบอุ่นทั่วโลก ในน่านน้ำไทยพบได้ทั้งฝั่งอ่าวไทยและทะเลอันดามัน เป็นปลาที่ปราดเปรียวว่องไว ว่ายน้ำได้เร็วมาก กินปลาขนาดเล็กและสัตว์น้ำชนิดต่าง ๆ เป็นอาหาร
เป็นปลาที่เป็นที่นิยมอย่างยิ่งในการตกปลาเป็นเกมกีฬา เช่นเดียวกับปลากระโทง (Istiophoridae) หรือปลาทูน่า (Scombridae) เนื่องจากเป็นปลาที่สู้เบ็ดและมีความสวยงามเมื่อเวลาตก และนิยมจับเพื่อการประมงเชิงพาณิชย์ด้วย  ซึ่งประเทศในแถบแคริบเบียนเป็นกลุ่มผู้บริโภคผลิตภัณฑ์จากปลาอีโต้มอญกลุ่มใหญ่ของโลก ส่วนหลาย ๆ ประเทศที่พัฒนาแล้วในยุโรปมีปริมาณการบริโภคเพิ่มมากขึ้นทุกปี และญี่ปุ่นก็เป็นประเทศที่บริโภคปลาชนิดนี้เป็นปริมาณมากเช่นกัน
สถานะของปลาอีโต้มอญ ในบัญชีแดงของสหภาพเพื่อการอนุรักษ์ธรรมชาติ (IUCN Red List) ได้จัดให้อยู่สถานะสิ่งมีชีวิตที่มีความเสี่ยงต่ำต่อการสูญพันธุ์ (LC)
โบอิง บี-17 ฟลายอิงฟอร์เทรส
โบอิง บี-17 ฟลายอิงฟอร์เทรส (Boeing B-17 Flying Fortress) เป็นเครื่องบินทิ้งระเบิดหนักที่ขับเคลื่อนด้วยสี่เครื่องยนต์ที่ถูกพัฒนาขึ้นในปี ค.ศ. 1930 สำหรับกองบินอากาศทหารบกสหรัฐ(USAAC) ด้วยการแข่งขันกับบริษัทดักลาสและบริษัทมาร์ตินเพื่อทำสัญญาในการสร้างเครื่องบินทิ้งระเบิดจำนวน 200 ลำ เครื่องบินของโบอิง(รุ่นต้นแบบ 299/เอ็กซ์บี-17) มีประสิทธิภาพเหนือกว่าคู่แข่งทั้งสองบริษัทและมีประสิทธิภาพสูงกว่าข้อกำหนดของกองบิน แม้ว่าโบอิงจะพลาดในการทำสัญญา(ให้กับเครื่องบิน ดักลาส บี-18 โบโล) เนื่องจากเครื่องบินรุ่นต้นแบบเกิดตกลงมา แต่กองบินได้สั่งซื้อบี-17 มาอีก 13 ลำ เพื่อประเมินผลต่อไป จากการแนะนำเสนอในปี ค.ศ. 1938 บี-17 ฟลายอิงฟอร์เทรสได้พัฒนาผ่านความก้าวหน้าในการออกแบบมากมาย กลายเป็นเรื่องบินทิ้งระเบิดที่ผลิตมากที่สุดเป็นอันดับสามตลอดกาล รองลงจากเครื่องบินคันซอลลิเดท บี-24 ลิเบอร์เรเตอร์ ที่ขับเคลื่อนด้วยสี่เครื่องยนต์ และเครื่องบินยุงเคิร์ส ยู 88 ที่ขับเคลื่อนด้วยสองเครื่องยนต์ สามารถทำได้หลายบทบาท
บี-17 ถูกใช้งานเป็นหลักโดยกองทัพอากาศทหารบกสหรัฐ(USAAF) ในการทัพทิ้งระเบิดทางยุทธศาสตร์ในเวลากลางวันในสงครามโลกครั้งที่สองต่อเป้าหมายเขตอุตสาหกรรมและทางทหารของเยอรมัน กองทัพอากาศที่ 8 ของสหรัฐ ซึ่งตั้งอยู่ที่สนามบินหลายแห่งในภาคกลาง ตะวันออก และภาคใต้ของเกาะอังกฤษ และกองทัพอากาศที่สิบห้า ซึ่งตั้งอยู่ในอิตาลี เสริมเพิ่มเติมด้วยกองบัญชาการทิ้งระเบิดของกองทัพอากาศสหราชอาณาจักร ซึ่งจะทำการทิ้งระเบิดในเวลากลางคืนในการรุกทิ้งระเบิดแบบผสม เพื่อช่วยให้รักษาความได้เปรียบทางอากาศในเมือง โรงงาน และสนามรบของยุโรปตะวันตกเพื่อเตรียมพร้อมสำหรับการบุกครองฝรั่งเศสในปี ค.ศ. 1944 บี-17 ยังได้เข้าร่วมในจำนวนครั้งที่น้อยกว่าในสงครามในแปซืฟิก ในช่วงต้นสงครามโลกครั้งที่สอง ซึ่งจะทำการโจมตีต่อกองเรือและสนามบินของญี่ปุ่น
จากจุดเริ่มต้นก่อนสงคราม กองบินอากาศทหารบกสหรัฐ(โดยเดือนมิถุนายน ถูกเปลี่ยนชื่อเป็น USAAF) ได้ส่งเสริมเครื่องบินให้เป็นอาวุธทางยุทธศาสตร์ มันเป็นเครื่องบินทิ้งระเบิดในระยะพิสัยไกล บินได้สูงกว่า และค่อนข้างเร็ว ด้วยอาวุธป้องกันตัวที่หนักโดยหลังจากที่ได้ทำการทิ้งลูกระเบิดแล้ว มันได้มีชื่อเสียงในด้านความทนทานจากเรื่องราวและภาพถ่ายของ บี-17 ที่ได้รับความเสียหายอย่างหนัก ซึ่งบินกลับฐานได้อย่างปลอดภัย เครื่องบินบี-17 ได้ทำการทิ้งระเบิดมากกว่าเครื่องบินรบอื่น ๆ ของสหรัฐในสงครามโลกครั้งที่สอง จำนวนลูกระเบิดประมาณ 1.5 ล้านตันที่ได้ทำการทิ้งระเบิดลงสู่นาซีเยอรมนีและดินแดนที่ถูกยึดครองโดยเครื่องบินสหรัฐ กว่า 640,000 ตันซึ่งถูกทิ้งมาจากเครื่องบิน บี-17 นอกเหนือจากบทบาทในฐานะเครื่องบินทิ้งระเบิด บี-17 ยังถูกใช้สำหรับเครื่องบินขนส่ง เครื่องบินต่อต้านเรือดำน้ำ เครื่องบินบังคับวิทยุ และเครื่องบินค้นหาและกู้ภัย
สหพันธ์จักรยานยนต์ระหว่างประเทศ
สหพันธ์จักรยานยนต์ระหว่างประเทศ (Fédération Internationale de Motocyclisme หรือ FIM; Federation of International Motorcycling) เป็นสมาคมที่บริหารจัดการกีฬาจักรยานยนต์ โดยมีผู้แทนจาก 111 ชาติในสมาคมจักรยานยนต์
เซอร์ไวเวอร์ซีรีส์ (2015)
เซอร์ไวเวอร์ซีรีส์ (2015) (Survivor Series (2015)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี ซึ่งจัดเป็นปีที่ 29 แล้ว สถานที่จัดคือ ฟิลิปส์อารีนา ในเมืองแอตแลนตา, รัฐจอร์เจีย สหรัฐอเมริกา เมื่อวันที่ 22 พฤศจิกายน 2015 และยังเป็นการฉลองครบรอบ 25 ปีของ ดิอันเดอร์เทเกอร์ ในการทำงานกับ WWE
เบื้องหลัง
ในรอว์ วันที่ 26 ตุลาคม โรแมน เรนส์ ได้ชนะในแมตช์สี่เส้ากับ เควิน โอเวนส์, อัลเบร์โต เดล รีโอ และดอล์ฟ ซิกก์เลอร์ ทำให้เรนส์ได้สิทธิ์เป็นผู้ท้าชิงอันดับ 1 ในการชิงแชมป์ WWE World Heavyweight Championship กับเจ้าของแชมป์ เซท โรลลินส์ อย่างไรก็ตาม เมื่อวันที่ 4 พฤศจิกายน โรลลินส์ได้รับบาดเจ็บที่เข่าขวาอย่างรุนแรง ในเฮาส์โชว์ของ WWE ที่เมื่องดับลิน ประเทศไอร์แลนด์ ทำให้ทั้งเอ็นไขว้หน้า(ACL), เอ็นข้างด้านใน(MCL) และหมอนรองกระดูกเข่าฉีกขาด จนไม่สามารถขึ้นปล้ำป้องกันแชมป์กับเรนส์ ได้ในเซอร์ไวเวอร์ซีรีส์นี้ จากการบาดเจ็บที่เกิดขึ้นทำให้โรลลินส์จำเป็นต้องสละแชมป์ทันที โดยจะมีการปล้ำทัวร์หน้าเมนต์หาแชมป์คนใหม่ในเซอร์ไวเวอร์ซีรีส์แทน
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 7 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดชัยภูมิ
เขต 1
เขตเลือกตั้งที่ 1 ประกอบด้วยอำเภอเมืองชัยภูมิ (ยกเว้นตำบลห้วยต้อน ตำบลท่าหินโงม และตำบลซับสีทอง)
เขต 2
เขตเลือกตั้งที่ 2 ประกอบด้วยอำเภอบ้านเขว้า อำเภอจัตุรัส อำเภอเนินสง่า และอำเภอซับใหญ่
เขต 4
เขตเลือกตั้งที่ 4 ประกอบด้วยอำเภอภักดีชุมพล อำเภอหนองบัวแดง อำเภอเมืองชัยภูมิ (เฉพาะตำบลห้วยต้อน) และอำเภอเกษตรสมบูรณ์ (เฉพาะตำบลหนองข่า)
เขต 6
เขตเลือกตั้งที่ 6 ประกอบด้วยอำเภอภูเขียวและอำเภอบ้านแท่น
เขต 7
เขตเลือกตั้งที่ 7 ประกอบด้วยอำเภอแก้งคร้อ อำเภอคอนสวรรค์ และอำเภอเมืองชัยภูมิ (เฉพาะตำบลท่าหินโงมและตำบลซับสีทอง)
โฮมเวิร์ก (อัลบั้มดาฟต์พังก์)
โฮมเวิร์ก (Homework) เป็นสตูดิโออัลบั้มเปิดตัวของดูโอชาวฝรั่งเศสดนตรีอิเล็กทรอนิกส์ วงดาฟต์พังก์ ออกจำหน่าย 20 มกราคม ค.ศ. 1997 โดยเวอร์จินเรเคิดส์และโซมาควอลิตีเรเคิดดิงส์ คู่ดูโอได้ผลิตงานเพลงโดยไม่ได้วางแผนออกจำหน่าย หลังจากทำงานร่วม 5 เดือน โดยมีเจตนาที่จะแบ่งออกเป็นซิงเกิ้ลใน 5 เดือน แต่พวกเขาก็พิจารณาในวัตถุดิบที่มีก็พบว่าดีพอที่จะออกเป็นอัลบั้ม
การที่อัลบั้ม โฮมเวิร์ก ประสบความสำเร็จไปทั่วโลก ทำให้แนวเพลงเฟรนช์เฮาส์ได้รับความสนใจ อัลบั้ม โฮมเวิร์ก ติดอันดับใน 14 ประเทศ สูงสุดอันดับ 3 บนชาร์ตอัลบั้มฝรั่งเศส, อันดับ 150 บนชาร์ต บิลบอร์ด 200 ของสหรัฐ และอันดับ 8 บนยูเคอัลบั้มส์ชาร์ต จากข้อมูลเดือนกุมภาพันธ์ ค.ศ. 2001 อัลบั้มขายได้มากกว่า 2 ล้านชุดทั่วโลก ได้รับแผ่นเสียงทองคำหลายแผ่น และแผ่นเสียงทองคำขาวด้วย โดยรวมแล้ว โฮมเวิร์ก ได้รับเสียงวิจารณ์ด้านบวก อัลบั้มมีซิงเกิ้ลที่มีผลกระทบที่ชัดเจนต่อเพลงแนวเฟรนช์เฮาส์และวงการเพลงเต้นรำทั่วโลก รวมถึงบนอันดับ 1 ฮอตแดนซ์/คลับเพลย์ กับซิงเกิ้ล  "Da Funk" และ "Around the World" ที่เพลงหลังยังติดอันดับ 61 บน บิลบอร์ด ฮอต 100
ขบวนการต่อต้านเดนมาร์ก
ขบวนการต่อต้านเดนมาร์ก (Danish Resistance Movement; Modstandsbevægelsen) เป็นขบวนการใต้ดินที่ต่อต้านการยึดครองเดนมาร์กของนาซีเยอรมนี ระหว่างสงครามโลกครั้งที่สอง พัฒนาการของขบวนการต่อต้านในเดนมาร์กจัดว่าช้ากว่าประเทศอื่น อย่างไรก็ตามส่วนใหญ่เข้าเป็นสมาชิกองค์กรนี้ตั้งแต่ พ.ศ. 2486
ขบวนการต่อต้านที่ไม่รุนแรง พ.ศ. 2483 – 2486
หลังจากกองทัพนาซีเข้ารุกรานเดนมาร์กเมื่อ 9 เมษายน พ.ศ. 2483 เยอรมันยังยอมให้รัฐบาลเดนมาร์กบริหารประเทศต่อไป ทำให้มีการต่อต้านน้อยกว่าประเทศอื่น ดังเช่นที่เกิดในนอร์เวย์ ฝรั่งเศส และโปแลนด์ ชาวยิวยังอยู่ภายใต้การคุ้มครองของรัฐบาลเดนมาร์ก และเจ้าหน้าที่ตำรวจอยู่ภายใต้การควบคุมของเดนมาร์ก กลุ่มต่อต้านเริ่มออกมาต่อต้านเยอรมันเมื่อเยอรมันบังคับบังคับให้รัฐบาลเดนมาร์กที่นำโดย Erik Scavenius ลงนามสนธิสัญญาต่อต้านคอมมิวนิสต์ และหลังจากพรรคคอมมิวนิสต์เดนมาร์กถูกแบนเมื่อ 22 มิถุนายน พ.ศ. 2494
สงครามมหาสมุทรแปซิฟิก (ค.ศ. 1879–1884)
สงครามมหาสมุทรแปซิฟิก (War of the Pacific, Guerra del Pacífico) (ค.ศ. 1879–1884) เป็นสงครามที่มีผลมาจากการเรียกร้องชายแดนของชิลีเหนือดินแดนชายฝั่งทะเลของโบลิเวียในทะเลทรายอาตากามา โบลิเวียเป็นพันธมิตรกับเปรูเพื่อต่อต้านชิลี สงครามในครั้งนี้จบลงโดยที่ชิลีเป็นผ่ายชนะซึ่งทำให้ชิลีได้ครอบครองดินแดนที่มีทรัพยากรจำนวนมากจากเปรูและโบลิเวีย กองทัพชิลีได้ครอบครองและใช้พื้นที่ชายฝั่งที่อุดมไปด้วยไนเตรตของโบลิเวีย ส่วนเปรูพ่ายแพ้ต่อกองทัพเรือของชิลี
ขบวนการต่อต้านเดนมาร์ก
ขบวนการต่อต้านที่รุนแรง พ.ศ. 2486 จนสิ้นสุดสงคราม
ใน พ.ศ. 2486 ชาวเดนมาร์กเริ่มไม่พอใจเยอรมันมากขึ้น ปลายเดือนสิงหาคมของปีนั้น เยอรมันหันมาควบคุมเดนมาร์กอย่างเข้มงวด ตำรวจเริ่มถูกควบคุมโดยนาซี แต่ไม่อาจหยุดยั้งการต่อต้านของชาวเดนมาร์กได้
สงครามมหาสมุทรแปซิฟิก (ค.ศ. 1879–1884)
สงครามครั้งนี้เกิดขึ้นบริเวณมหาสมุทรแปซิฟิก, ทะเลทรายอาตากามาของเปรูและบริเวณเทือกเขาแอนดีส ช่วง 5 เดือนแรกสงครามเกิดขึ้นในรูปแบบของสงครามทางทะเลเนื่องจากทางชิลีพยายามที่จะสร้างการขนส่งทางทะเลสำหรับส่งกองทัพเข้าไปในทะเลทรายที่แห้งแล้งที่สุดในโลก
ในเดือนกุมภาพันธ์ ค.ศ. 1878 โบลิเวียกำหนดจัดเก็บภาษีใหม่กับบริษัทเหมืองแร่ของชิลี (Compañía de Salitres y Ferrocarril de Antofagasta หรือ CSFA) แม้จะมีการรับรองอย่างชัดเจนในสนธิสัญญาเขตแดน ค.ศ. 1874 ว่าทางโบลิเวียจะไม่เพิ่มภาษีกับคนหรืออุตสาหกรรมของชิลีเป็นเวลา 25 ปี ทำให้ชิลีมีการประท้วงและเสนอให้มีการไกล่เกลี่ยแต่ทางโบลิเวียปฏิเสธและถือว่าเป็นกรณีของศาลโบลิเวีย ทำให้ทางชิลีเรียกร้องและแจ้งให้รัฐบาลโบลิเวียทราบว่า ชิลีจะไม่ถือว่าตัวเองถูกผูกมัดด้วยสนธิสัญญาเขตแดน ค.ศ. 1874 ถ้าโบลิเวียยังไม่ระงับการบังคับใช้กฎหมายการขึ้นภาษี เมื่อวันที่ 14 กุมภาพันธ์ ค.ศ. 1879 ขณะที่เจ้าหน้าที่ของโบลิเวียพยายามประมูลทรัพย์สินที่ยึดมาของ CSFA กองกำลังติดอาวุธของชิลีก็เข้าบุกยึดเมืองท่าอันโตฟากัสตา
เปรูซึ่งมีสนธิสัญญาป้องกันพันธมิตรกับโบลิเวียได้พยายามเข้ามาไกล่เกลี่ยแต่ในวันที่ 1 มีนาคม ค.ศ. 1879 ทางโบลิเวียประกาศสงครามกับประเทศชิลีและเรียกเปรูมาเป็นพันธมิตรตามสนธิสัญญา ส่วนทางชิลีได้ร้องขอให้เปรูประกาศความเป็นกลาง วันที่ 5 เมษายนหลังเปรูปฏิเสธคำร้องขอจากชิลี ทางชิลีจึงได้ประกาศสงครามกับทั้ง 2 ประเทศ ทำให้วันต่อมาเปรูตอบโต้ด้วยการยอมรับสนธิสัญญาการป้องกันการโจมตีหรือภัยคุกคามพันธมิตรชาติ
ในข้อพิพาท โบลิเวีย–ชิลี–เปรู ในทะเลทรายอะตาคามา ของโรนัล บรูซ เซนต์ จอห์น:
ภายหลังการโจมตีทางบกของชิลีสามารถเอาชนะกองทัพโบลิเวียและเปรูได้ วันที่ 26 พฤษภาคม ค.ศ. 1880 โบลิเวียถอนตัวออกจากสงครามหลังยุทธการที่ตักนา ในเดือนมกราคม ค.ศ. 1881 กองทัพชิลีสามารถยึดครองกรุงลิมาได้ กองทัพเปรูที่เหลืออยู่และทหารที่ไม่ได้อยู่ในประจำการเริ่มทำสงครามแบบกองโจรแต่ก็ไม่สามารเปลี่ยนผลของสงครามได้ เมื่อวันที่ 20 ตุลาคม ค.ศ. 1883 ชิลีและเปรูลงนามในสนธิสัญญาอังคอง ส่วนโบลิเวียลงนามในสัญญาการพักรบกับชิลีเมื่อ ค.ศ. 1884
คังโคตรี
คังโคตรี (गंगोत्री) เป็นเมืองในอำเภออุตตรากาสี ในรัฐอุตตราขัณฑ์ ประเทศอินเดีย ห่างจากตัวเมืองอุตตรากาสีซึ่งเป็นเมืองหลักของรัฐอุตตราขัณฑ์ 99 กิโลเมตร นครแห่งนี้เป็นเมืองซึ่งเป็นแหล่งกำเนิดของแม่น้ำคงคาที่ชาวฮินดูในประเทศอินเดียมาเริ่มต้นแสวงบุญริมฝั่งแม่น้ำภาคิรถี ตามเทพปกรณัมของศาสนาฮินดู แม่พระคงคาเสด็จลงมา ณ ที่นี้เป็นที่แรกในโลกมนุษย์หลังจากเมื่อพระอิศวรปล่อยแม่น้ำคงคาอันยิ่งใหญ่ออกจากพระเกศา (มวยผม) ของพระองค์
เมืองนี้จะเปิดให้ผู้แสวงบุญเข้ามาเยือนได้เพียงปีละหกเดือน ระหว่างต้นเดือนพฤษภาคม ถึงปลายเดือนตุลาคม ของทุกปี หลังจากนั้นเมืองนี้จะปิดในช่วงฤดูหนาวที่มักมีหิมะตกหนัก และหิมะถล่ม ชาวเมืองจะย้ายลงไปอยู่ที่เมืองอื่นๆด้านล่าง เมื่อถึงฤดูใบไม้ผลิชาวบ้านและผู้แสวงบุญชาวฮินดูจะอัญเชิญเทวรูปนางพระคงคาขึ้นเสลี่ยงเดินเท้าขึ้นมาจากหมู่บ้านมุกห์วาส ใกล้เมืองฮาร์ซิล และมีพิธีเฉลิมฉลองต้อนรับการกลับมาของพระนางคงคาทุก ๆ ปี
คงโคตริมนเทียร
คงโคตริมนเทียรเป็นโบสถ์พราหมณ์สร้างจากหินแกรนิตสีขาว อันสถาปนาโดยผู้บัญชาการทหารกูรข่า อมาร์ สิงห์ ทาพา ในพุทธศตวรรษที่ 23 (คริสต์ศตวรรษที่ 18) อุทิศให้แก่พระแม่คงคาเทวี โดยโบสถ์พราหมณ์แห่งนี้ตั้งอยู่ใกล้ก้อนหินใหญ่ริมฝั่งแม่น้ำชื่อ ภคีรถศิลา ที่เชื่อกันว่าพระราชาภคีรถบำเพ็ญตบะขอให้พระศิวะอัญเชิญพระแม่คงคาลงมาจากสรวงสวรรค์เพื่อล้างบาปให้แก่บรรพบุรุษของพระองค์
คงโคตริ มณเฑียร จะปิดตั้งแต่หลังเทศกาลทีปาวลี(เริ่มต้นในฤดูหนาว)เนื่องจากหิมะตกอย่างหนัก และจะอัญเชิญเทวรูปพระแม่คงคาไปประดิษฐานที่หมู่บ้านมุขบาและจะกลับมาเปิดอีกครั้งในช่วงฤดูใบไม้ผลิก่อนเทศกาลคงคาทุศเซราตามปฎิทินอินเดีย
ปราสาทธมมานนท์
ปราสาทธมมานนท์ (ប្រាសាទធម្មនន្ទ) เป็นเทวสถานในศาสนาฮินดู ในเขตเมืองพระนครเก่า เมืองเสียมราฐ จังหวัดเสียมราฐ ประเทศกัมพูชา ปราสาทธรรมานน สร้างในช่วงพุทธศตวรรษที่ 17 (คริสต์ศตวรรษที่ 12) รัชสมัยของพระเจ้าสุริยวรมันที่ 2 เป็นศิลปะแบบนครวัด ตั้งอยู่ทางทิศตะวันออกนอกประตูเมืองนครธม ตรงข้ามกับปราสาทเจ้าสายเทวดา ล้อมรอบด้วยคูน้ำที่ขอมโบราณเชื่อว่าเป็นน้ำที่ล้อมรอบเขาพระสุเมรุ ตัวปรางค์ปรานของปราสาทยังสภาพดีอยู่ แต่กำแพงล้อมรอบพังทลายไปหมดแล้ว เหลือโคปุระซึ่งมีสัดส่วนกะทัดรัด ปราสาทนี้ต่างจากปราสาทเจ้าสายเทวดาตรงที่มีบรรณาลัยแห่งเดียวทางขวามือ
เปป กวาร์ดิโอลา
เปป กวาร์ดิโอลา  (Pep Guardiola; เกิดเมื่อวันที่ 18 มกราคม ค.ศ. 1971 ที่เมืองซันต์เปดอร์ บาร์เซโลนา แคว้นกาตาลุญญา; มีชื่อเต็มว่า ฌูแซ็ป กวาร์ดิโอลา อี ซาลา (Josep Guardiola i Sala)) เป็นผู้จัดการทีมฟุตบอลและอดีตนักฟุตบอลชาวสเปน ปัจจุบันเป็นผู้จัดการทีม แมนเชสเตอร์ซิตี กวาร์ดิโอลาเคยเล่นในตำแหน่ง กองกลางตัวรับ และเล่นกับสโมสรฟุตบอลบาร์เซโลนาเป็นหลัก และยังเป็นส่วนหนึ่งของทีมของ โยฮัน ครัฟฟ์ ที่นำทีมบาร์เซโลนาชนะการแข่งขันยูโรเปียนคัพครั้งแรก กวาร์ดิโอลายังเล่นให้กับเบรชชากัลโช, สโมสรฟุตบอลโรมา, สโมสรฟุตบอลอัลอะฮ์ลี และสโมสรฟุตบอลโดราโดสเดซินาโลอา ส่วนในการแข่งขันระดับนานาชาติ เป็นตัวแทนของฟุตบอลทีมชาติสเปน และในบางครั้งยังเล่นในนัดกระชับมิตรใหักับฟุตบอลทีมชาติกาตาลุญญาอีกด้วย
หลังจากที่กวาร์ดิโอลาเลิกเล่นฟุตบอลนั้น กวาร์ดิโอลาได้เป็นโค้ชให้กับสโมสรฟุตบอลบาร์เซโลนาทีมบี และเมื่อ เดือนพฤษภาคม ปี ค.ศ. 2008 ประธานสโมสรฟุตบอลบาร์เซโลนา ควน บาหอร์ตา ประกาศว่ากวาร์ดิโอลาจะมาแทน ฟรังก์ ไรการ์ด ในตำแหน่งผู้จัดการทีม โดยเซ็นสัญญาเมื่อวันที่ 5 มิถุนายน ค.ศ. 2008 ในฤดูกาลแรกในฐานะผู้จัดการทีม เมื่อฤดูกาล 2008–09 บาร์เซโลนาชนะ 3 ตำแหน่งคือ ลาลิกา, โคปาเดลเรย์ และยูฟ่าแชมเปียนส์ลีก ในการที่นำทีมชนะยูฟ่าแชมเปียนส์ลีก ทำให้กวาร์ดิโอลาเป็นผู้จัดการทีมที่อายุน้อยที่สุด และในฤดูกาล 2009–10 กวาร์ดิโอลานำทีมบาร์เซโลนาชนะในซูเปร์โกปาเดเอสปัญญา โดยชนะอัตเลติกเดบิลบาโอ และชนะในยูฟ่าซูเปอร์คัพ โดยชนะสโมสรฟุตบอลชาคห์ตาร์โดเนตสค์ และชนะในฟีฟ่าคลับเวิลด์คัพ โดยชนะสโมสรฟุตบอลเอสตูดีอันเตส ทำให้เป็นผู้จัดการที่นำถ้วยรางวัลชนะเลิศให้กับทีม 6 ถ้วยในการแข่งขันเพียงปีเดียว
แต่ในฤดูกาล 2011-2012 ที่บาร์เซโลนาไม่ประสบความสำเร็จ ทั้งในลาลิกาและยูฟ่าแชมเปียนส์ลีก โดยในยูฟ่าแชมเปียนส์ลีกนั้น หลังจากทีมตกรอบรองชนะเลิศ เมื่อเป็นฝ่ายเสมอกับสโมสรฟุตบอลเชลซี ที่สนามแคมป์นู ซึ่งเป็นสนามเหย้าของตัวเอง ตกรอบไปด้วยผลต่างของประตู กวาร์ดิโอลาก็ได้ประกาศจะลาออกจากตำแหน่งผู้จัดการทีมหลังจบฤดูกาล และขอหยุดพักการทำหน้าที่ผู้จัดการทีมทั้งหมดเป็นการชั่วคราว โดยผลงานในการเป็นผู้จัดการทีมบาร์เซโลนานั้น กวาร์ดิโอลานำทีมบาร์เซโลนาได้ถ้วยรางวัลชนะเลิศทั้งหมด 14 ถ้วย
หลังจากหยุดพักการทำหน้าที่ผู้จัดการทีมทั้งหมดเป็นการชั่วคราวแล้ว บาเยิร์นมิวนิกได้ประกาศเมื่อวันที่ 16 มกราคม ค.ศ. 2013 ว่ากวาร์ดิโอลาจะมาเป็นผู้จัดการทีม ในฤดูกาล 2013-14 หลังจาก ยุพ ไฮน์เคิส ได้ประกาศยุติการเป็นผู้จัดการทีมอย่างถาวร ซึ่งกวาร์ดิโอลาได้พาบาเยิร์นมิวนิกคว้าแชมป์บุนเดิสลีกา เยอรมัน สามปีซ้อน และได้แชมป์เดเอฟเอส โบคาล 2 ถ้วยในฤดูกาล 2013-2014 และในฤดูกาล 2015-2016 หลังชนะดวลจุดโทษดอร์ทมุนท์ ก่อนที่จะลาการเป็นผู้จัดการทีมบาเยิร์นมิวนิก
ต่อมาในต้นปี ค.ศ. 2016 แมนเชสเตอร์ซิตี ในพรีเมียร์ลีก อังกฤษ ได้ประกาศอย่างเป็นทางการว่า ในฤดูกาล 2016–17 กวาร์ดิโอลาจะมาเป็นผู้จัดการทีมแทนที่ของมานูเอล เปเลกรินิ โดยมีการเซ็นสัญญาเป็นระยะเวลา 3 ปี
ซูบารุ เลกาซี
ซูบารุ เลกาซี (Subaru Legacy) เป็นรถยนต์นั่งขนาดกลาง และเป็นรถธง ของค่ายรถยนต์ซูบารุ จากประเทศญี่ปุ่น ซึ่งเดิมนั้น ซูบารุออกแบบให้เลกาซีเป็นรถยนต์ขนาดกลางทั่วๆ ไป เพื่อต้องการแข่งขันกับ ฮอนด้า แอคคอร์ด และ โตโยต้า คัมรี่ แต่ต่อมาได้มีการออกแบบเลกาซีรุ่นพิเศษ โดยที่จะเน้นสมรรถนะให้สูงกว่ารถยนต์ขนาดกลางรุ่นอื่นๆ เช่น ระบบขับเคลื่อน 4 ล้อ เครื่องยนต์เทอร์โบ บ็อกเซอร์สูบนอน ฯลฯ ปรากฏว่า เลกาซีรุ่นพิเศษนั้น ถูกนำไปเปรียบเทียบว่ามีความใกล้เคียงกับรถยนต์นั่งประเภทหรูหราระดับต้น หลายรุ่น เช่น เอาดี้ เอ4, อัลฟา โรเมโอ 159 และ บีเอ็มดับเบิลยู 3 ซีรีส์ ในเรื่องต่างๆ ดังนั้น การออกแบบเลกาซีทำให้ซูบารุได้รับการยอมรับและชื่นชมอย่างกว้างขวาง เมื่อซูบารุนำพื้นฐานการออกแบบของเลกาซี ไปออกแบบรถรุ่นใหม่หลายรุ่น เช่น Tribeca และ Outback ก็สามารถประสบความสำเร็จไม่น้อย รวมกับการที่รถรุ่นอื่นๆ ของซูบารุ จะเน้นไปที่การผลิตรถยนต์ขนาดเล็ก ทำให้เลกาซี ได้เป็นรถธง ของซูบารุ ที่ประสบความสำเร็จในวงกว้าง